
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/73/2024 8724010972 17. 10. 2024 Mgr. Lukáš Hvizdoš ECLI:SK:OSPP:2024:8724010972.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, podľa § 353 ods. 1 Trestného poriadku, dňa 17. októbra 2024 v Kežmarku, vydáva tento rozhodol: Obvinený A. B., nar. XX.XX.XXXX v C. D., okres E., trvale bytom F. XXX/X, C. D., B. E., uznáva
sa
za vinného, že
dňa 15.05.2024 v čase o 18:23 hod. v obci Štrba časť Tatranská Štrba, okres Poprad, po ulici G. H. viedol ako vodič motorové vozidlo továrenskej značky Volkswagen PASSAT, EČV: C., kde z dôvodu porušenia pravidiel cestnej premávky bol pri rodinnom dome č. XXX/XX zastavený a kontrolovaný hliadkou OOPZ Svit, dňa 29.05.2024 v čase o 15:00 hod. v okrese Poprad, v smere od obce Liptovská Teplička cez obec Šuňava na obec Štrba, viedol ako vodič motorové vozidlo továrenskej značky Volkswagen PASSAT, EČV: C., kde na ceste III/3061 medzi Šuňavou a Štrbou po tom, ako spozoroval vozidlo hliadky polície idúce opačným smerom, zastavil a presadol si na miesto spolujazdca a následne v jazde do Štrby ako vodič pokračoval I. J., pričom osobné motorové vozidlo viedol napriek tomu, že trestným rozkazom Okresného súdu Poprad sp. zn. 4T/64/2022 zo dňa 30.12.2022, ktorý nadobudol právoplatnosť 18.01.2023, mu bol uložený trest zákazu činnosti viesť všetky druhy motorových vozidiel na dobu 18 (osemnástich) mesiacov, do 18.07.2024, teda maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti, čím
spáchal
prečin marenia výkonu úradného rozhodnutia podľa § 348 ods. 1 písm. d) Trestného zákona. Za
to
mu
súd
ukladá:
Podľa § 348 ods. 1 Trestného zákona v znení účinnom od 06.08.2024, za použitia § 37 písm. h) Trestného zákona, § 38 ods. 2 Trestného zákona, § 41 ods. 1 Trestného zákona, § 42 ods. 1 Trestného zákona, s ú h r n n ý trest odňatia slobody v trvaní 12 (dvanásť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 3 (troch) rokov.
Podľa § 61 ods. 1, ods. 2 Trestného zákona trest zákazu činnosti viesť všetky druhy motorových vozidiel v trvaní 4 (štyroch) rokov. Podľa § 42 ods. 2 Trestného zákona súd zároveň ruší výrok o treste z trestného rozkazu Okresného súdu Liptovský Mikuláš sp. zn. 3T/47/2024 zo dňa 30.07.2024, právoplatného dňa 15.08.2024, ktorým bol obvinenému uložený trest odňatia slobody vo výmere 8 mesiacov s podmienečným odkladom jeho výkonu na skúšobnú dobu v trvaní 2 rokov a trest zákazu činnosti viesť všetky druhy motorových vozidiel na 2 roky, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

